

KLASA:112-02/19-01/02

URBROJ:2186/18-01/1-19-4

Ludbreg, 16. rujna 2019. godine

Sukladno odredbama članaka 17. i 19. Zakona o službenicima i namještenicima u lokalnoj i područnoj (regionalnoj) samoupravi («Narodne novine» br. 86/08, 61/11, 04/18) **gradonačelnik** Grada Ludbrega **raspisao je**

**JAVNI NATJEČAJ**

* **za imenovanje pročelnika Upravnog odjela za razvojne projekte, društvene djelatnosti i lokalnu samoupravu u Gradu Ludbregu - 1** izvršitelj na neodređeno vrijeme uz obvezni probni rad u trajanju od tri mjeseca

**UPUTE I OBAVIJEST KANDIDATIMA**

**1. OPIS POSLOVA RADNOG MJESTA** – pročelnik Upravnog odjela za razvojne projekte, društvene djelatnosti i lokalnu samoupravu :

* rukovodi radom upravnog odjela u skladu sa zakonom, Statutom Grada i drugim propisima,
* organizira i koordinira obavljanje poslova iz djelokruga rada upravnog odjela i odgovoran je za njihovo pravilno i pravodobno obavljanje,
* priprema nacrte odluka i općih akata za gradonačelnika i Gradsko vijeće iz djelokruga rada upravnog odjela,
* izrađuje odgovarajuća izvješća i analize iz djelokruga rada upravnog odjela,
* daje inicijativu za rješavanje određenih pitanja i strateških zadaća iz djelokruga upravnog odjela,
* donosi rješenja o pravima i obvezama službenika i namještenika Upravnog odjela za razvojne projekte, društvene djelatnosti i lokalnu samoupravu,
* nadzire rad službenika i namještenika i daje im upute za obavljanje poslova i zadataka, ocjenjuje rad službenika i namještenika u prethodnoj godini i brine o njihovom stručnom osposobljavanju i usavršavanju,
* brine o pravilnom korištenju imovine i sredstava za rad Upravnog odjela,
* po potrebi provodi upravni postupak i donosi rješenja u predmetima iz nadležnosti upravnog odjela,
* prati i nadzire primjenu zakonskih propisa, te daje prijedloge za primjenu istih,
* pruža stručnu pomoć gradonačelniku, zamjeniku, vijećnicima i članovima radnih tijela,
* vodi planiranje razvoja Grada iz djelokruga upravnog odjela,
* obavlja i druge poslove prema nalogu gradonačelnika, kao i poslove utvrđene posebnim zakonima, Statutom Grada ili općim aktom.

**2. PODACI O PLAĆI**

Plaća je uređena člankom 8. Zakona o plaćama u lokalnoj i područnoj (regionalnoj) samoupravi («Narodne novine» br. 28/10), a koeficijent složenosti poslova radnog mjesta određen je člankom 3. Odluke o koeficijentima za obračun plaće službenika i namještenika («Službeni vjesnik Varaždinske županije» br. 28/10, 67/13, 78/13, 31/15, 24/16, 103/18).

Osnovnu bruto plaću čini umnožak koeficijenta složenosti poslova radnog mjesta pročelnika Upravnog odjela za razvojne projekte, društvene djelatnosti i lokalnu samoupravu koji iznosi 3,21 i osnovice za izračun plaće koja se primjenjuje za službenike i namještenike u upravnim tijelima Grada Ludbrega, a koja iznosi 3.865,00 kuna, uvećanu za 0,5 % za svaku navršenu godinu radnog staža te naknadu troškova prijevoza na posao i s posla sukladno odredbama Kolektivnog ugovora za službenike i namještenike gradske uprave Grada Ludbrega.

**3. TESTIRANJE KANDIDATA**

1. **Pravni i drugi izvori za pripremanje kandidata za testiranje**

Provjera znanja, sposobnosti i vještina bitnih za obavljanje poslova radnog mjesta na koje se prima – **pismena provjera znanja.**

Pitanja kojim se testira provjera znanja, sposobnosti i vještina bitnih za obavljanje poslova radnog mjesta za koje je objavljen oglas temelje se na slijedećim propisima:

1. Zakon o lokalnoj i područnoj (regionalnoj) samoupravi («NN» br. 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17)
2. Zakon o službenicima i namještenicima u lokalnoj(regionalnoj) samoupravi («Narodne novine» br. 86/08, 61/11, 04/18)
3. Zakon o općem upravnom postupku («NN» br. 47/09)
4. Zakon o socijalnoj skrbi («Narodne novine» br. 157/13, 152/14, 99/15, 52/16, 16/17, 130/17)
5. Zakon o udrugama(«Narodne novine» br. 74/14, 70/17)
6. Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge („Narodne novine“ br. 26/15).
7. Zakon o državnim potporama („Narodne novine” br. 47/14, 69/17)

8. Zakon o poticanju razvoja malog gospodarstva (“Narodne novine” br. 29/02, 63/07,

 53/12, 56/13, 121/16)

9. Zakon o poljoprivredi (“Narodne novine” br. 118/18)

Prethodnoj provjeri znanja i sposobnosti kandidata mogu pristupiti samo kandidati koji ispunjavaju formalne uvjete natječaja.

Smatra se da je kandidat koji nije pristupio prethodnoj provjeri znanja povukao prijavu na oglas.

1. **Pravila i postupak testiranja**

Po dolasku na provjeru znanja, od kandidata će biti zatraženo predočavanje odgovarajuće identifikacijske isprave radi utvrđivanja identiteta. Kandidati koji ne mogu dokazati identitet neće moći pristupiti testiranju.

Po utvrđivanju identiteta, kandidatima će biti podijeljena pitanja za provjeru znanja.

Navedena pismena provjera traje 30 minuta.

Kandidati su se dužni pridržavati utvrđenog vremena i rasporeda testiranja.

Za vrijeme provjere znanja i sposobnosti nije dopušteno:

* koristiti se bilo kakvom literaturom odnosno bilješkama,
* koristiti mobitel ili druga komunikacijska sredstva,
* napuštati prostoriju u kojoj se provjera odvija,
* razgovarati s ostalim kandidatima niti na bilo koji drugi način remetiti koncentraciju kandidata.

Kandidati koji će se ponašati neprimjereno ili će prekršiti jedno od gore navedenih pravila biti će udaljeni s testiranja, a njihov rezultat i rad Povjerenstvo neće bodovati.

Prethodna provjera znanja i sposobnosti sastoji se od pisanog testiranja i intervjua.

Za svaki dio provjere znanja dodjeljuje se od 1 do 10 bodova.

Intervju se provodi samo s kandidatima koji su ostvarili najmanje 50 % ukupnog broja bodova na testiranju.

Rezultati intervjua boduju se na isti način kao i pismeno testiranje.

Kandidati koji su pristupili testiranju imaju pravo uvida u rezultate provedenog postupka.

Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervjuu.

 GRAD LUDBREG